מכשיר ה-Samsung Galaxy Fold הינו הסמארטפון המתקפל הראשון של סמסונג שנחשף במלואו באירוע Unpacked 2019 שערכה החברה בסן פרנסיסקו ומגיע במבנה ומסך מתקפלים, כולל זוג סוללות ואת מערכת ההפעלה אנדרואיד 9 פאי יחד עם ממשק המשתמש המותאם One UI ומחיר של כ-2000 דולר בארה”ב.
את דבר קיומו של ה-Galaxy Fold (או: Galaxy F) חשפה סמסונג עוד בכנס המפתחים שערכה בשנת 2018.
המכשיר הגיע לישראל לראשונה ביבוא רשמי בינואר 2020, ובמחיר של 7,999 שקלים.
המכשיר מגיע עם מסך בעל גודל תצוגה של 4.58 אינץ’ בפורמט 21:9 וברזולוציית 1960×840 פיקסלים וצפיפות של 420dpi כאשר הוא מקופל.
בעת שנפתח את המסך לתצורה רחבה יותר, הדומה לזו של טאבלט, תגיע התצוגה לגודל של 7.3 אינץ’ בפורמט של 4.2:3, ותאפשר להגיע לרזולוציה של 2152×1536 פיקסלים עם צפיפות של 420dpi.
מערך הצילום כולל סך של 6 מצלמות, עם חיישן הממוקם בחזית כשההתקן סגור ומציע רזולוציה של 10 מגה פיקסל, עם תמיכה בפוקוס אוטומטי בטכנולוגיית Dual Pixel ובמפתח צמצם של f/2.2.
מערך הצילום האחורי אליו מתאפשרת גישה בכל המצבים של ההתקן כולל חיישן ראשי ברזולוציה של 12 מגה פיקסל, עם מפתח צמצם משתנה של f/1.5/f2.4, תמיכה במייצב אופטי ועם פוקוס אוטומטי בטכנולוגיית Dual Pixel. לצידו נמצא חיישן הטלפוטו, וזה מאפשר זום אופטי עד פי 2, עם מפתח צמצם העומד על f/2.4, ברזולוציה של 12 מגה פיקסל ועם תמיכה במייצב אופטי. חיישן הצילום האחרון למערך הצילום האחורי כולל רזולוציה של 16 מגה פיקסל, וזה מספק למשתמשים את האפשרות לצלם בזווית רחבה במיוחד דרך מפתח צמצם של f/2.2.
בשביל שלא תיתקלו לרגע בביצועים לא ראויים, סמסונג משלבת כאן את מערכת השבבים Snapdragon 855, המיוצרת בתהליך 7 ננו-מטר וכוללת מערך ליבות עוצמתי. בנוסף אליה, נמצא גם רכיב זיכרון עבודה על סך 12 גיגה-בייט, ונפח אחסון העומד על 512 גיגה-בייט מסוג UFS 3.0 שאינו ניתן להרחבה.